สายการบินประกาศปรับ-ยกเลิกเที่ยวบินไปญี่ปุ่น
วันนี้ (11 ต.ค.2562) นาวาอากาศตรีอนิรุต แสงฤทธิ์ ผู้อำนวยการภารกิจพิเศษ ฝ่ายปฏิบัติการบิน บริษัท การบินไทยฯ เปิดเผยว่า กรมอุตุนิยมวิทยาญี่ปุ่น ออกประกาศเตือนประชาชนกรณีพายุไต้ฝุ่นหมายเลข 19 หรือไต้ฝุ่นฮากีบิส กำลังจะพัดเข้าฝั่งประเทศญี่ปุ่น ระหว่างวันที่ 12-13 ต.ค.2562 ทำให้เกิดฝนตกหนักและลมกระโชกแรงมาก ซึ่งคาดว่าจะส่งผลกระทบกับเที่ยวบินที่จะไปยังโอซากา นาโกยา และโตเกียว (นาริตะและฮาเนดะ) เพื่อความปลอดภัยในการปฏิบัติการบิน บริษัทฯ คาดว่าจะปรับเปลี่ยนเวลาทำการบินจากตารางการบินปกติของเที่ยวบิน ดังนี้สำหรับเที่ยวบินที่ยังไม่ได้แจ้งเวลา บริษัทฯ จะแจ้งเวลาทำการบินใหม่ให้ทราบต่อไป ขณะที่เที่ยวบินที่จะไปยัง ฟุกุโอกะ และ ซัปโปโร การบินไทยยังคงทำการบินตามปกติ โดยขอความกรุณาผู้โดยสารติดตามการปรับเวลาทำการบินของเที่ยวบินข้างต้นอย่างใกล้ชิดจากเว็บไซต์ thaiairways.comสำหรับผู้โดยสารที่ถือบัตรโดยสารการบินไทยในเส้นทาง ไป-กลับ กรุงเทพฯ-โตเกียว (นาริตะและฮาเนดะ) กรุงเทพฯ-นาโกยา และกรุงเทพฯ-โอซากา ที่ระบุวันเดินทางระหว่างวันที่ 11-13 ต.ค.2562 บริษัทฯ จะอำนวยความสะดวก โดยยกเว้นค่าธรรมเนียมในการเปลี่ยนแปลงด้านบัตรโดยสาร ซึ่งสามารถเปลี่ยนแปลงการเดินทางได้ภายในวันที่ 20 ต.ค.2562 และเป็นไปภายใต้เงื่อนไขที่กำหนด โดยติดต่อได้ที่สำนักงานขายการบินไทย หรือ THAI Contact Center โทร. 0-2356-1111 หรือตัวแทนจำหน่ายบัตรโดยสารของการบินไทยแอร์เอเชียปรับตารางการบินด้านสายการบินแอร์เอเชียประกาศปรับตารางเที่ยวบินเข้าเเละออกประเทศญี่ปุ่น เนื่องจากพายุไต้ฝุ่นฮากีบิส โดยขอให้ผู้โดยสารตรวจสอบสถานะเที่ยวบินได้ที่ airasia.com/flightstatus ก่อนเดินทาง โดยเที่ยวบินที่ได้รับผลกระทบมีดังนี้ทั้งนี้ สายการบินจะส่งข้อความแจ้งเตือนไปยังผู้โดยสารผ่านทางอีเมล์ และข้อความ SMS ที่ลงทะเบียนไว้โดยตรง ทั้งนี้ท่านสามารถเข้าไปเพิ่มเติมหรือเปลี่ยนแปลงข้อมูลการติดต่อของท่าน เช่น อีเมล์และเบอร์โทรศัพท์ ได้ที่ airasia.com เพื่อให้มั่นใจว่าได้รับแจ้งข้อมูลที่ครบถ้วนสำหรับผู้โดยสารที่ได้รับผลกระทบจากรายการเที่ยวบินดังกล่าว ท่านสามารถรับข้อเสนอทางเลือกช่วยเหลือดังต่อไปนี้ไทยไลอ้อนแอร์ ขอผู้โดยสารตรวจสอบเที่ยวบินขณะที่สายการบินไทยไลอ้อนแอร์ ประกาศผ่านทางเว็บไซต์และเฟซบุ๊กของสายการบิน แจ้งผู้โดยสารที่จะเดินทางไปยังโตเกียว-นาริตะ และโอซาก้า ตั้งแต่วันที่ 11-13 ต.ค.2562 ตรวจสอบสถานะการบินก่อนเดินทางมายังสนามบิน
การบินไทย-แอร์เอเชีย-ไทยไลอ้อนแอร์ ประกาศปรับเวลาเที่ยวบินไปญี่ปุ่นจากผลกระทบพายุไต้ฝุ่นฮากีบิส
การบินไทย,แอร์เอเชีย,ไทยไลอ้อนแอร์,สายการบิน,เปลี่ยนเที่ยวบิน,ญี่ปุ่น,ไต้ฝุ่นฮากีบิส